laion/Wikipedia-Exotic huggingface dataset:
יונתן קלימי

יונתן קלימי (נולד ב-21 בדצמבר 1993) הוא זמר, פזמונאי, פסנתרן וגיטריסט ישראלי, שכתב עשרות שירים ביניהם "חיים שלי" של עדן בן זקן, "אהבה כמו שלנו" של שרית חדד ו"סוף של כל סיפור" של איל גולן. בין היתר פתח קריירת כתיבה משותפת עם תמר יהלומי. קלימי נולד במושב תלמי ביל"ו, הממוקם ליד העיר נתיבות. החל מגיל ארבע החל ללמוד נגינה על פסנתר, קלידים וגיטרה. אביו, שמשון קלימי הוא זמר מוכר בעדה הכורדית, בצעירותו ליוה אותו יונתן בהופעותיו, משם גם ספג את המיקצבים והלחנים הכורדיים והטורקיים שבאים לידי ביטוי בחלק מלחניו.שירותו הצבאי עשה בלהקה הצבאית של חיל החינוך והנוער כקלידן וכזמר. במהלך שנים אלו הכיר את שותפתו לכתיבה, תמר יהלומי, עמה לימים כתב עשרות להיטים שדורגו במצעדי הפזמונים בישראל. בד בבד ליווה כקלידן מספר אמנים בהופעתם, דוגמת אגם בוחבוט ועומר אדם. לאחר שחרורם מהצבא החליטו השניים לפתוח אולפן הקלטות משלהם, וקלימי עבר ממקום הולדתו לראשון לציון. ב-8 במאי 2018 פורסם השיר "אוהבת אותי אמיתי" של עומר אדם. הוא דורג במקום הרביעי במצעד הסינגלים של המדיה פורסט ואף במקום הראשון במצעד הרשמי של גלגלצ. קלימי כתב שירים נוספים לאדם, כמו "רחוק מכולם", שהגיע למקום השני במצעד הפזמונים השנתי של המדיה פורסט. את השיר "חיים שלי" של עדן בן זקן ביצע לראשונה בחתונתה, כשהוא מלווה את עצמו בפסנתר. הוא פורסם בגרסתו הרשמית ב-5 ביוני, והגיע למקום השישי במצעד השנתי של גלגלצ. קלימי גם כתב את "כשתבוא" בו חשפה בן זקן את הריונה ב-2020. לשרית חדד כתב עבורה את "תצא לי מהראש", "מי תאהב" ו"אהבה כמו שלנו", שהקדישה אותה לבת-זוגה. ב-19 בינואר 2022 פורסם הסינגל "סוף של כל סיפור" של איל גולן אותו כתב קלימי. הוא נכלל באלבומו קצת שמח קצת עצוב. קלימי, בנוסף לפעילותו ככותב, העלה לערוץ היוטיוב שלו מספר גרסאות כיסוי לשירים ישראליים מוכרים. סינגל הבכורה שלו, "שלא תביני לא נכון", יצא לאור במרץ 2021. באוגוסט פרסם את "מיליון שירים", שצבר פופולריות בפלטפורמת ה"טיקטוק". הסינגל השלישי שלו, "סימני פרידה", יצא בדצמבר 2021. שירם המשותף של קלימי ושל יהלומי, "מזל", יצא ב-31 במרץ 2022 וצבר כאחד עשר מיליוני צפיות ביוטיוב. ב-8 בינואר 2023 הוציא את הסינגל "מי את היום בלעדיי" שהגיע למקום החמישי במצעד היטליסט. ב-19 במרץ הוציא את הסינגל "תרסקי לי ת'לב". ב-4 באפריל הוציא את הסינגל "לשוב אליך" עם תמר יהלומי. ב-21 במאי הוציא את הסינגל "מי אם לא אני". ב-5 ביולי הוציא את הסינגל "דוקטורט" שהגיע למקום ה-54 במצעד ההיטליסט. ב-22 באוגוסט הוציא את הסינגל "עושה לי שקט". ב-19 בנובמבר הוציא את הסינגל "אל תדאגי אמא", שהגיע למקום ה-82 במצעד ההיטליסט. ב-1 בפברואר 2024 הוציא את הסינגל "בעיניים עצומות". ב-24 במרץ פורסם "אותיות זרוקות", וב-11 ביולי יצא "אשקלוני רווק". ב-15 ביולי יצא לאור הסינגל "פרח שלי". ב-18 ביולי יצא לאור הסינגל "בגידות". ב-22 ביולי יצא לאור המיני-אלבום הראושן שלו, "יונתן קלימי". 2024: יונתן קלימי תמר יהלומי ויונתן קלימי, באתר YouTube המצעד השנתי הישראלי תשעח, באתר גלגלצ סוף של כל סיפור, באתר ספוטיפיי יונתן קלימי - שלא תביני לא נכון, באתר יוטיוב יונתן קלימי - מיליון שירים, באתר יוטיוב יונתן קלימי - סימני פרידה, באתר יוטיוב תמר יהלומי & יונתן קלימי - מזל, באתר יוטיוב דור מאיר מועלם, ‏לא צריך יותר מ"פלואו של טמבל" בשביל להיט, באתר ‏מאקו‏, 8 ביוני 2023 המצעד השבועי: מצעד השירים השבועי, להיטים ישראלים ולועזיים | היטליסט, באתר web.archive.org, ‏2023-11-28
אליפות ברית המועצות בשחמט 1920

אליפות ברית המועצות בשחמט 1920 הייתה תחרות שחמט שנערכה בין 4 ל-24 באוקטובר 1920 במוסקבה שבברית המועצות. אלכסנדר אלכין, שצבר 12 נקודות מ-15 אפשריות, זכה בתחרות. סיקור אליפות ברית המועצות בשחמט 1920, באתר צ'סגיימס (באנגלית) ערך זה הוא קצרמר בנושא שחמט. אתם מוזמנים לתרום לוויקיפדיה ולהרחיב אותו.
שקיעה (פירושונים)

האם התכוונתם ל... שקיעת שמש שקיעה – זמן לקראת הערב שבו השמש מוסתרת בהדרגה מעבר לקו האופק במערב שקיעת החמה – אחת מנקודות ציון הזמן על פי ההלכה היהודית בספרות ובקולנוע: שקיעה (ספר) – סיפור קצר מאת אייזק אסימוב משנת 1941, שהורחב לרומן, העוסק בליקוי חמה בכוכב לכת שמואר בידי שש שמשות שקיעה (קובץ סיפורים) – קובץ של שישה סיפורים מאת אסימוב, משנת 1969, שהראשון שבהם הוא "שקיעה" שקיעה (סרט, 1988) – סרט קולנוע מסוגת המדע הבדיוני, המבוסס על הספר "שקיעה" מאת אסימוב שקיעה פיזית של חומר שקיעה, ציפה ורחיפה – התנהגות חומרים בעלי משקל סגולי שונה, ראו חוק ארכימדס סדימנטציה (שקיעה) – שקיעת חלקיקי מוצק המצויים בתוך נוזל (תרחיף), וביטוי התהליך בגאולוגיה שקיעה תרבותית דקדנס (שקיעה, ניוון) – מונח המתאר את שקיעתן של חברות ואימפריות כל הערכים שמכילים "שקיעה" בשמם משקע (פירושונים)
דואט (אלבום)

"דואט" הוא אלבום הופעה משותף של הזמרים הישראליים שלומית אהרון ויבגני שפובלוב. את האלבום הוציאה לאור בשנת 2003 חברת התקליטים הד ארצי. באלבום נכללו ארבע גרסאות כיסוי למספר יצירות מוזיקליות, כמו "Adagio De Albinoni",‏ "Ave Maria",‏ "Santa Lucia Luntana" ו-"Love Child" של הסופרימס. "שיר העמק", שנכתב והולחן על ידי נתן אלתרמן ודניאל סמבורסקי, נכלל גם כן באלבום. שלומית אהרון, יבגני שפובלוב – דואט, בהופעה חיה (2003), סטריאו ומונו
כשתבוא תראה

"כשתבוא תראה" הוא אלבום האולפן הרביעי של הזמרת הישראלית שלומית אהרון. את האלבום הוציאה לאור בשנת 2006 חברת התקליטים הד ארצי. בין השירים שהצליחו מתוך האלבום נמנים "כאן הבית", שנכתב והולחן על ידי אדמית הראל וליאור אלבו; "בכל הדברים הפשוטים", שגם אותו כתבה הראל עם טל שגב ו"את השקט שלי", שהושמע רבות בתחנות הרדיו השונות בישראל. כשתבוא תראה - שלומית אהרון, אפל מיוזיק
המופע המשותף עם הכל עובר חביבי

"המופע המשותף עם הכל עובר חביבי" הוא אלבום הופעה של הלהקה הישראלית הכל עובר חביבי ושל הסולנית שלה, שלומית אהרון. את האלבום הוציאה לאור בשנת 2007 חברת התקליטים הליקון. הוא הוקלט במופע שנערך בישראל של הלהקה באותה שנה. שלומית אהרון, הכל עובר חביבי – המופע המשותף 2007 (2007), סטריאו ומונו
שלומית אהרון ושלושת הטנורים

"שלומית אהרון ושלושת הטנורים" הוא אלבום וידאו והופעה משותפים של הזמרת הישראלית שלומית אהרון ושלושה זמרי אופרה ישראלים: יותם כהן, גיא מנהיים ויוסף ארידן. את האלבום הוציאה לאור בשנת 2010 חברת התקליטים הד ארצי. אהרון הזמינה את שלושת זמרי האופרה, המכונים "שלושת הטנורים" כפראפראזה להרכב שלושת הטנורים שפעלו בשנות התשעים והאלפיים. יחד הם הופיעו עימה במופע משותף, שיצא על DVD. המופע שילב בין מוזיקה ישראלית למוזיקת אופרה. ליוו אותם שבעה נגנים בהפקתו של אוהד חיטמן ובעיבודים נוספים של דרור אלכסנדר. שלומית אהרון* – שלומית אהרון ושלושת הטנורים, דיסקוגס
שקט אמיתי

"שקט אמיתי" הוא אלבום האולפן החמישי והאחרון של הזמרת הישראלית שלומית אהרון. את האלבום הוציאה לאור בשנת 2015 חברת התקליטים NMC. בין השירים שהצליחו מתוך האלבום נמנים "תגיד לי", שנכתב על ידי שלמה ארצי ו"ספרי לי רק דברים טובים", שכתבו והלחינו אדמית הראל ורמי קליינשטיין. שקט אמיתי - שלומית אהרון, ספוטיפיי
אורטל אופק (אלבום)

אורטל אופק הוא אלבום הבכורה של הזמרת-יוצרת הישראלית אורטל אופק. בשנת 2007 הוציאה אופק סינגל ראשון, "בשדות של המושב", שכתבה, הלחינה והפיקה. בשנים שלאחר מכן הוציאה את הסינגלים "יום ועוד לילה" (שלווה בקליפ), "מאמינה בניסים" ו"קרן אור". הם נכללו באלבום עצמו. באוגוסט 2010 יצא בהוצאת חברת "היי פידליטי" אלבומה הראשון של אופק, אורטל אופק, שבו נכללו בין היתר כל הסינגלים שהוציאה בשלוש השנים שקדמו לו. פרט לשיר התפילה "אבינו מלכנו" אופק כתבה והלחינה את כל שירי האלבום, וכן עיבדה, הפיקה מוזיקלית, וניגנה ברוב כלי הנגינה. מיד עם יציאתו, נבחר האלבום לאלבום השבוע ב-88FM וכן זכה בקטגוריה "היצירה המקורית של השנה" בסיכום השנתי שערך רדיו דרום במשדר מיוחד. האלבום אורטל אופק באתר ספוטיפיי האלבום אורטל אופק באתר אפל מיוזיק Ortal Ofek by Ortal Ofek (באנגלית בריטית), 2012-08-05, נבדק ב-2022-09-02
אלבום ראשון (אלבום של אלינור אהרון)

"אלבום ראשון" הוא אלבום הבכורה של הזמרת והשחקנית הישראלית אלינור אהרון. הוא יצא בשנת 2012 באופן עצמאי, והופץ על ידי חברת "PIL". את רוב שירי האלבום הלחינה וכתבה בעצמה. בין הסינגלים שפורסמו מתוכו נמנים "לא סתם (פה וגם שם)", "עלילה" ו"משייפים אותי". מבקר המוזיקה הישראלי יוסי חרסונסקי העניק לאלבום שלושה וחצי כוכבי זה מתוך חמישה וציין כי יחסית לאלבום ראשון של אמן הוא טוב מאוד. אלבום ראשון - אלינור אהרון, יוסימיוזיק אלינור אהרון בן אבי – אלבום ראשון (2012), סטריאו ומונו
סונאוסקה פובולד

סונאוסקה פובולד (בדנית: SønderjyskE Fodbold, בקיצור SønderjyskE או בקיצור SE) הוא מועדון כדורגל דני מהעיר האדרלסב. המועדון מארח את משחקיו הביתיים באצטדיון האדרלסב פוטבול סטאדיום. המועדון מייצג את אזור דרום יוטלנד שבדנמרק, כאשר בעבר המועדון נקרא "האדרסלב FK" (מיולי 1906 ועד 31 בדצמבר 2000), לאחר מכן "אייץ'.אף.קיי. סונאיולנד" שמשמעותו "דרום יוטלנד" (מ-2001 ועד 2003), ובינואר 2004 הפך את שמו לסונאיוסקה פובולד, שמשמעות שם זה הוא "כדורגל דרום יוטלנדי". בסיום עונת 2004/2005 המועדון העפיל בפעם הראשונה בהיסטוריה שלו לליגת העל הדנית, אך חזר לליגת המשנה לאחר עונה. שנתיים לאחר מכן העפיל שוב לליגה הבכירה וביסס את מעמדו בתואר מועדון לגיטימי בליגה הדנית הבכירה. למועדון סגנות אליפות אחת מעונת 2015/2016, ותואר גביע דני אחד שהוא בעצם התואר הבכיר היחידי של המועדון מאז ומעולם, בגמר שבו ניצחה את אולבורג בולדספילקלוב בתוצאה 2-0 מעונת 2019/2020. בהתאם לסגנותה וזכייתה בתואר השתתפה הקבוצה גם במוקדמות הליגה האירופית בפעם הראשונה בתולדותיה ב-2016/2017 ולאחר מכן ב-2020/2021, אך לא הצליחה להגיע מעבר לשלב הפלייאוף. בסיום עונת 2021/2022 סיים המועדון במקום ה-12 בליגה ולראשונה לאחר 14 עונות רצופות חזר לליגת המשנה. הגביע הדני: זכייה אחת 2019/2020 ליגת העל הדנית: סגנות אחת 2015/2016 מדיה וקבצים בנושא סונאוסקה פובולד בוויקישיתוף אתר האינטרנט הרשמי של סונאוסקה פובולד סונאוסקה פובולד, ברשת החברתית פייסבוק פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu ערך זה הוא קצרמר בנושא מועדוני כדורגל ובנושא דנמרק. אתם מוזמנים לתרום לוויקיפדיה ולהרחיב אותו.
Hey (אלבום)

Hey הוא אלבום הרמיקס הראשון של הזמרת הישראלית אילנה אביטל. את האלבום הוציאה לאור בשנת 2005 חברת התקליטים IMP. הוא פורסם בפורמט תקליטור וכמקסי-סינגל. Ilana* – Hey - Remix Pack, דיסקוגס
נוסע רחוק (אלבום)

"נוסע רחוק" הוא אלבום האולפן השני של הזמר הישראלי חן אהרוני. הוא יצא בהוצאה עצמית, והופץ על ידי חברת התקליטים Mobile1 Music, כשנתיים לאחר הוצאת אלבום הבכורה שלו, "חן אהרוני". מתוכו יצאו חמישה סינגלים: "הולך לשם", "מאמי", "נוסע רחוק", "משהו חסר" ו"חמש דקות". נוסע רחוק - חן אהרוני, ספוטיפיי
אני בחוץ

"אני בחוץ" הוא אלבום האולפן השלישי של הזמר הישראלי חן אהרוני. הוא יצא בהוצאה עצמית בשנת 2022, והופץ על ידי חברת התקליטים Mobile1 Music, כעשר שנים לאחר הוצאת האלבום השני שלו, "נוסע רחוק". מתוכו יצאו הסינגלים "מי אתה", "ים כחול עמוק", "אני בחוץ" ו"בא לי בגלים". אני בחוץ - חן אהרוני, ספוטיפיי ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
עונת 1998/1999 בליגת המשנה ההולנדית

עונת 1998/1999 בליגת המשנה ההולנדית הייתה העונה ה-43 של ליגת המשנה ההולנדית, שהיא הליגה ההולנדית השנייה. בסיום עונה זו, דן בוס העפילה לליגה הראשונה. על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, 16 ששיחקו בעונה הקודמת בליגה, אליהן הצטרפו, היורדות מליגת העל, פ.צ חרונינגן ופולנדם ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הקבוצה במקום ה-1 העפילה לליגה הראשונה. 4 הקבוצות המדורגות ושתי הקבוצות במקומות 2 ו-3 שובצו לשני בתי פלייאוף יחד עם הקבוצות שסיימו במקומות 16 ו-17 בליגת העל, בבית הפלייאוף שובצו 3 קבוצות מליגת המשנה וקבוצה אחת מליגת העל, אשר שיחקו צמד משחקים כנגד 3 היריבות בבית, 6 בסך הכל ובסיומן הראשונה בכל בית זכתה בכרטיס לעונה הבאה בליגה הראשונה. 8 קבוצות הרכיבו את שלב הפלייאוף, 2 הקבוצות שסיימו במקומות 2 ו-3 ו-4 הקבוצות המדורגות אליהן הצטרפו 2 קבוצות מליגת העל ממקומות 16 ו-17 שתי המנצחות בשלב הפלייאוף, אחת מכל בית זכתה בכרטיס לעונה הבאה בליגת העל   נשארה בליגת העל   נשארה בליגת המשנה
פדריקו גאטי

פדריקו גאטי (באיטלקית: Federico Gatti; נולד ב-24 ביוני 1998 בריבולי שבאיטליה) הוא כדורגלן איטלקי המשחק בעמדת הבלם בקבוצת יובנטוס מהסרייה א' ובנבחרת איטליה. גאטי החל את הקריירה המקצוענית שלו במספר קבוצות מהליגות הנמוכות באיטליה. ב-1 ביולי 2021 חתם גאטי על חוזה לארבע עונות בפרוזינונה מהסרייה ב'. ב-31 בינואר 2022 חתם גאטי על חוזה לארבע עונות וחצי ביובנטוס מהסרייה א', והושאל בחזרה לפרוזינונה עד לתום עונת 2021/2022. בסך הכל ערך 35 הופעות ליגה במדי פרוזינונה, בהן הבקיע חמישה שערים. ב-31 באוגוסט 2022 ערך גאטי את הופעת הבכורה שלו ביובנטוס, בניצחון 0–2 על ספציה במסגרת המחזור הרביעי בליגה לעונת 2022/2023. ב-11 ביוני 2022 ערך גאטי את הופעת הבכורה שלו בנבחרת איטליה, בתיקו 0-0 נגד נבחרת אנגליה במסגרת ליגת האומות 2022/2023. מדיה וקבצים בנושא פדריקו גאטי בוויקישיתוף פדריקו גאטי, באתר Transfermarkt פדריקו גאטי, באתר Fussballdaten.de (בגרמנית) פדריקו גאטי, באתר Soccerway פדריקו גאטי, באתר WorldFootball.net פדריקו גאטי, באתר National Football Teams פדריקו גאטי, באתר FootballDatabase.eu FEDERICO GATTI È UN GIOCATORE DELLA JUVENTUS! באתר הרשמי של יובנטוס, 31 בינואר 2022 (באיטלקית)
מרלי אקה

מרלי אקה (בצרפתית: Marley Aké; נולד ב-5 בינואר 2001 בבזייה שבצרפת) הוא כדורגלן צרפתי המשחק בעמדת קשר הכנף בקבוצת יובנטוס מהסרייה א'. אקה גדל במחלקות הנוער של אגדה, מונפלייה ובזייה. בשנת 2018 חתם באולימפיק מרסיי מליגת העל הצרפתית והחל לשחק בקבוצת המילואים של המועדון. ב-29 בספטמבר 2019 ערך את הופעת הבכורה שלו בקבוצה הראשונה של המועדון, כשהחליף את ואלר ז'רמן בדקה ה-84 בתיקו 1-1 נגד סטאד רן במסגרת המחזור השמיני בליגה לעונת 2019/2020. ב-3 בנובמבר 2020 ערך את הופעת הבכורה שלו בליגת האלופות, כשהחליף את פלוריאן תובאן בדקה ה-82 בהפסד 0–3 לפורטו במסגרת שלב הבתים לעונת 2020/2021. בסך הכול ערך 18 הופעות ליגה במדי המועדון. ב-28 בינואר 2021 חתם אקה על חוזה לארבע עונות וחצי ביובנטוס מהסרייה א'. ב-18 בינואר 2022 ערך את הופעת הבכורה שלו בקבוצה הראשונה של המועדון, כשהחליף את חואן קוואדראדו בדקה ה-75 בניצחון 1–4 על סמפדוריה במסגרת קופה איטליה. ב-13 בפברואר ערך את הופעת הבכורה שלו במסגרת הליגה, כשהחליף את אלברו מוראטה בדקה ה-86 בתיקו 1-1 נגד אטאלנטה במסגרת המחזור ה-25 לעונת 2021/2022. הוא ערך ארבע הופעות ליגה בעונה זו. מרלי אקה, ברשת החברתית אינסטגרם מרלי אקה, באתר Transfermarkt מרלי אקה, באתר Soccerway מרלי אקה, באתר BDFutbol מרלי אקה, באתר WorldFootball.net מרלי אקה, באתר FootballDatabase.eu מרלי אקה, באתר ESPN Marley Akè è bianconero. Tongya al Marsiglia - Juventus באתר הרשמי של יובנטוס, 28 בינואר 2021 (באיטלקית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרלי אקה".
מפרצון מיקאלבי

מפרצון מיקאלבי או מיקאלבי קואוב או מיקלבי קוב (באנגלית: Micalvi Cove) הוא מפרצון בחוף הדרום מערבי של האי רוברט באיי שטלנד הדרומיים, שבאנטארקטיקה. רוחב פתחו של המפרצון 1.9 קילומטרים. המפרצון חודר 1.35 קילומטרים אל תוך האי. מפרצון מיקאלבי ממוקם בין נקודת אדוארדס לבין נקודת זהרי. בתוך המפרצון ממוקמים סלעי אברן. האירופאים הראשונים שהגיעו לאזור המפרצון, היו צידי כלבי ים, שהגיעו לאזור בתחילת המאה ה-19. אזור המפרצון מופה לראשונה על ידי סוקרים בריטיים בשנת 1968,מיפוי נוסף, נעשה על ידי סוקרים צ'יליאנים בשנת 1971, סוקרים ארגנטינאים מיפו את האזור בשנת 1980; סוקרים בולגרים מיפו את האזור בשנת 2005, וכן בשנת 2009. המפרצון נקרא על שם ספינת הקאטר מיקלווי (Micalvi) ששימשה את המשלחות הצ'יליאניות לאנטארקטיקה. תצלום לוויין של אזור המפרצון, תוך סימון אתרים נוספים באזור באתר copernix
ההפך (סרט)

ההפך הוא סרט טלוויזיה שעלה לראשונה בערוץ הראשון בשנת 2015 בבימויו של עמיחי גרינברג, איתמר רוטשילד, קרן ברגר ורני בלייר בתפקידים הראשיים. התסריט נכתב על ידי עמיחי גרינברג והוא מבוסס על הספר "ההפך" של אחיו, יהושע גרינברג. הסרט מדבר על סיפור אהבה טראגי בין בחור ישיבה רוחני לנערה חולת סרטן, המנהלים רומן בלתי אפשרי, הבוחן את גבולות האהבה, האמונה והמסירות האנושית. הקשר מתחיל כתמיכה רוחנית, ולא כרומן אסור. גבולות ההלכה וההתמודדות עימם, יוצרים עולם בעל סתירות, דרכו בוחן בחור הישיבה מחדש את עצמו ואת עולם ההלכה בו הוא חי. העלילה מסופרת מנקודת מבט רטרואקטיבית של בחור הישיבה כעבור 30 שנה כשהוא כבר ראש ישיבה שעדיין מתייסר בנפשו בעקבות הפרשה הזאת. יוחאי (איתמר רוטשילד) הוא בחור ישיבת "עץ החיים" שמקדיש את רוב זמנו ללימוד תורה, להתבוננות בטבע ולמחשבות על יחסיו עם אלוהים. הוא גם משמש כ"רב" בסניף קרוב של בני עקיבא. יום אחד הוא מוזעק לסניף לטפל בנערה בשם איילת (קרן ברגר) שהתעלפה. הוא מפנה אותה לבית חולים למרות רצונה. לאחר זמן הוא מגיע לביקור בבית הוריה ונפגש אתה ועם אביה (אוהד שחר). האבא מגלה ליוחאי כי איילת סובלת מסרטן בעצמות עם גרורות ומסרבת לקבל טיפול כימותרפי. הוא מבקש מיוחאי כי יתמוך בה רוחנית כדי שתסכים לטיפול. יוחאי מהסס אך ראש הישיבה (אילן נוב) מאשר לו זאת מבחינת פיקוח נפש ויוחאי מסכים לבסוף. הוא לוקח את איילת לטיול התבוננות בים המלח ומתחיל בינים דו-שיח פילוסופי על מהות החיים והיחס לאלוהים. איילת מסכימה לקבל טיפול כימותרפי ויוחאי מלווה אותה לכל הטיפולים. מצבה של איילת משתפר, הסרטן נסוג ואביה אומר לו שנגמר תפקידו. איילת שהתחילה להתאהב ביוחאי כועסת על החלטתו ונפרדת בזעם. יוחאי חוזר לישיבה אך מתקשה בלימודים הוא חושב כל הזמן על איילת ומציץ בחשאי בקטעי הריקוד שהיא רוקדת. לבסוף הוא מבקש סליחה ומחדש את הקשר ביניהם. הם מוזמנים לביתה של איילת והאב מתנגד לקשר של איילת עם יוחאי שרוצה להיות אברך ולא יוכל לפרנס אותם. ראש הישיבה מתרה בו כי יצטרך לעזוב את הישיבה והפנימייה אך האהבה חזקה מכל. יוחאי עוזב את הישיבה והם שוכרים דירה קטנה ומתנים בה את אהבתם. לבסוף מגיעה האמא (עלית קרייז) ומודיעה לאיילת כי הסרטן חזר. יוחאי מבקר אותה בבית החולים וממלא את בקשתה האחרונה - לטבול בים המלח. כעבור 30 שנה יוחאי (רני בלייר) הוא ראש ישיבה. אחד התלמידים מתייעץ איתו בקשר לחברה שעזב לאחר שחלתה וכעת ברצונו להתחתן אתה. יוחאי נזכר שוב באיילת, הוא מגיע לביתה ואביה הזקן מוסר לו מכתב שהשאירה לו בעניין אהבתם. יוחאי הולך לבית הקברות ומתייפח על קברה. "ההפך", במסד הנתונים הקולנועיים IMDb (באנגלית) ההפך, באתר יוטיוב ההפך, באתר אידיבי ההפך, באתר ישראל היום ביקורת על הסרט ההפך, באתר "כיפה". עמיחי גרינברג מספר על סרטיו העדות וההפך בתוכנית חי בסרט, באתר יוטיוב
קובורן

האם התכוונתם ל... אמה קובורן – אתלטית אמריקאית ג'יימס קובורן – שחקן קולנוע אמריקאי טום קובורן – פוליטיקאי ורופא אמריקאי
בית האוטונומיה הרוסית

בית האוטונומיה הרוסית (בכתיב תקופת פעילותו לעיתים נכתב "אבטונומיה") הוא מבנה ברחוב עין יעקב 14 פינת רחוב שלוש 8–10 בנווה צדק בתל אביב-יפו. הבניין הוקם בתחילת המאה ה-20 ביוזמת הרב אליהו דוד רבינוביץ' תאומים (האדר"ת) ולאחר מותו השתייך לבנו, רפאל לוי רבינוביץ'-תאומים. הבית היה מרובה אגפים ובחצרו הגדולה באר מים פרטית. הבית הושכר לתנועת חובבי ציון, אשר העבירה אליו את בית הספר לבנות. מורי בית הספר התגוררו בקומה התחתונה של הבניין, וכיתות הלימוד היו בקומה העליונה. רוב המורים היו אזרחי האימפריה הרוסית, ובשל משטר הקפיטולציות שהונהג בתקופת השלטון העות'מאני, נהנו מהגנת הקונסול הרוסי. בשל כך כונה הבניין "בית האוטונומיה הרוסית". מעמד זה של הבית נוצל על ידי ראשי היישוב, והעיתון הפועל הצעיר, שנאסרה הפצתו, הודפס בו בהקטוגרף. גם לאחר שעבר בית הספר ב-1909 אל משכן הקבע שנבנה עבורו (כיום חלק ממתחם מרכז סוזן דלל), המשיכו המורים להתגורר בבית האוטונומיה. הבית היה מרכז תרבותי של היישוב, התארחו בו מורים, סופרים, חלוצים ואנשי־רוח שבאו ליפו מירושלים ומהמושבות, ביניהם יוסף חיים ברנר, ש"י עגנון, ר' בנימין, ש. בן-ציון, יעקב רבינוביץ ואחרים, שניהלו שיחות נלהבות, ויכוחים וריקודים עד שעות הלילה המאוחרות. בבית התקיימו אספות של מפלגות הפועלים פועלי ציון והפועל הצעיר. הכנס הארצי של מפלגת הפועל הצעיר התקיים במקום בפסח 1907. בבניין זה הוצאו לאור ספרי הלימוד הראשונים בעברית שחוברו או תורגמו על ידי המורים, חלקם חברי חובבי ציון מאודסה, שתמכו במשנתו של אחד העם. מורי בית הספר היו בין מייסדי ארגון המורים, האיגוד המקצועי הראשון ביישוב. בבית הופעל התיאטרון העברי הראשון. ההצגה הראשונה שהועלתה הייתה על פי המחזה אוריאל אקוסטה מאת קרל גוצקוב. המחזה תורגם על ידי המורים, והם וילדיהם שיחקו בהצגה. בשעות הערב התקיימו שיעורים למבוגרים. כתב העת העומר בעריכת ש. בן ציון נוסד בבניין. הצייר והסופר נחום גוטמן, שהיה תלמיד בבית הספר, הנציח את המבנה בציוריו בספרו בין חולות וכחול שמיים. בית האוטונומיה הוכרז כבניין לשימור ברשימת השימור המקורית של עיריית תל אביב-יפו אך לא הוכלל ברשימת השימור של תוכנית "תפרי נוה צדק". ב-2018 הוחלט על קידום התוכנית לשימורו בוועדת השימור של תל אביב-יפו. ב-2021 הוועדה המחוזית לתכנון ולבנייה תל אביב, אישרה להפקדה תוכנית לשימור ולחידוש מבני המתחם. התוכנית נערכה על ידי פיצו קדם אדריכלים ואיריס יוסיף-אור תכנון ושימור, כוללת שימור המבנים והחצר הפנימית, במבנה ברחוב שלוש 8 הותרו שלוש קומות ובמבנה ברחוב שלוש 10 הותרו ארבע קומות. מדיה וקבצים בנושא בית האוטונומיה הרוסית בוויקישיתוף דני רכט ושולה וידריך, בית רבינוביץ'-תאומים (האוטונומיה הרוסית), באתר האנציקלופדיה העירונית "תל.אביב.פדיה" פנחס בן שחר, שכונות יהודיות בטרם עיר, באתר הספרייה הווירטואלית של מטח שלמה שבא, "מסע אל ראשית המאה" בפרויקט בן-יהודה תקוה וינשטוק, זכר לימי בראשית, מעריב, 24 במרץ 1958 הילה ציאון, ד"ש מצינה דיזנגוף: תוכנית שימור לבית הספר לבנות בנווה צדק, באתר ynet, 8 ביוני 2021 נווה צדק השכונה העברית הראשונה מחוץ לחומה, בבלוג של אברהם רונקו נועם דביר, נווה ללא צדק, באתר הארץ, 28 באוקטובר 2009 פרוטוקול וועדת שימור ישיבה מס' 1803 מתאריך 18.6.28
פאולטה

פדרו מיגל כריירו רסנדס הידוע בשם פאולטה (נולד ב-28 באפריל 1973 בפונטה דלגאדו, האיים האזוריים) הוא כדורגלן עבר פורטוגלי ששיחק בתפקיד החלוץ, עד שפרש ביוני 2008, בגיל 35. לזכותו של פאולטה 88 הופעות במדי נבחרת פורטוגל ו-47 שערים, דבר שהפך אותו לשיאן הכיבושים של נבחרתו בכל הזמנים, עד ששיאו נשבר ב-5 במרץ 2014 על ידי כריסטיאנו רונאלדו[דרוש מקור]. מדיה וקבצים בנושא פאולטה בוויקישיתוף פאולטה, באתר Transfermarkt פאולטה, באתר Soccerway פאולטה, באתר BDFutbol פאולטה, באתר National Football Teams פאולטה, באתר FootballDatabase.eu פרופיל המאמן, באתר Transfermarkt פדרו פאולטה פורש מכדורגל, באתר וואלה, 19 ביוני 2008 ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
עמרי חורש

עמרי חורש (נולד ב-28 ביולי 1981) הוא סופר ואיש תרבות ישראלי. חורש נולד ב-1981 בקיבוץ עברון. הוא הרביעי בין חמישה אחים ואחות. אביו, המשורר שלמה חורש, הוא בן הקיבוץ ואמו שוש חורש, שכתבה והוציאה לאור שני ספרי שירה לילדים גדלה בקיבוצים שמרת ומזרע. חורש סיים בשנת 1999 לימודי תיכון בבית החינוך אופק שבקיבוץ. טרום השירות הצבאי יצא לשנת שירות במסגרת גרעין הכשרה של תנועת השומר הצעיר בקן בן-גוריון בעיר חולון. שירת בחיל האוויר שירות צבאי בין השנים 2000–2003. בשנת 2012 השלים תואר ראשון בלימודי תרבות ממכללת ספיר ובשנת 2016 תואר שני בלימודי השואה מאוניברסיטת חיפה. את דרכו בענף הספרים התחיל כדובר הוצאות הספרים כתר ומטר, ובהמשך היה עוזרו האישי ומנהל הארכיון של דן אלמגור ועורך מדור הספרים באתר ynet. מאז 2018 הוא משמש כמנהל הספרייה לקולנוע והארכיון בסינמטק תל אביב. בדצמבר 2023 עלה על הבמה עיבוד תיאטרוני לספרו "ילד" במסגרת תיאטרון תמונע. את המחזה כתבו וביימו טלי הכט וניר פרנקל ואת האב והבן שיחקו תומר נהיר פטלוק ואמיר בנאי, בהתאמה. ההצגה עלתה בבכורה במסגרת פסטיבל תמונע "תנועה קטנה" בתאריך 29.12.23. החלון והמדרגות – ספר הביכורים של חורש שראה אור ב-2019 בהוצאת ידיעות ספרים. ילד – ספרו השני של חורש, שהתפרסם ב-2022 בהוצאת תשע נשמות הטמנה – סיפור במסגרת "פרויקט הסיפור הקצר" חוקי הלשון – סיפור קצר שהתפרסם ב-2020 באנתולוגיה "סקס" בהוצאת תשע נשמות בעריכת אוריאל קון וג'וליה פרמנטו-צייזלר. הים הוא מרק גדול – סיפור קולי במסגרת אסופת הסיפורים המוקלטים "עשר דקות גג" הדרך לממילא – סיפור קצר בגיליון השלישי של כתב העת ספקולציה (2021) שריון ופלומה – סיפור קצר במסגרת פרויקט "הכל מתחיל בשאלה" של רדיו מהות החיים עכשיו אני שוב אני – מסה – בגיליון 134 של כתב העת הליקון אלה לא תפוחים – סיפור קצר שהתפרסם בגיליון יוני 2022 של כתב העת מאזניים איברים פנימיים – ספרו השלישי של חורש, שראה אור בשנת 2023 בהוצאת פרדס. במהלך השנים התגורר חורש בחיפה, בשדרות, בפריז, בבאר-שבע ובאמסטרדם. כיום הוא מתגורר בתל אביב. מדיה וקבצים בנושא עמרי חורש בוויקישיתוף עמרי חורש, ברשת החברתית פייסבוק עמרי חורש, ברשת החברתית אינסטגרם עמרי חורש, ברשת החברתית פייסבוק עמרי חורש, ברשת החברתית אינסטגרם עמרי חורש, ברשת החברתית LinkedIn ארז ביאלר, ‏"יש הרבה כאב בהתבגרות הומואית, החגיגות הן פיצוי על שנים קשות", באתר ‏מאקו‏, 29 בספטמבר 2023 רועי בית לוי, "החלון והמדרגות": תרגיל ספרותי מורכב ועמוק של סופר בתחילת דרכו, באתר הארץ, 1 במאי 2020 אהרון לפידות, פול אוסטר, בלש פרטי, באתר ישראל היום, 26 בדצמבר 2019 אלעד נבו, הבן, הבית, המגיפה, באתר ישראל היום, 5 באפריל 2022 חן שטרס, "ילד" של עמרי חורש מצליח לגעת ברגישות בכמה אמיתות על אבהות, באתר הארץ, 12 במאי 2022 הטמנה, עמרי חורש | פרויקט הסיפור הקצר, באתר www.shortstoryproject.com, ‏2021-10-09 Alfred, חד אבל לא משמעי, באתר מעלה - כתב עת לביקורת, ‏2021-11-30 הים הוא מרק גדול, עמרי חורש speculat_admin, הדרך לממילא | עמרי חורש, באתר ספקולציה הכל מתחיל בשאלה | עומרי חורש בסיפורו שריון ופלומה, נבדק ב-2022-09-03 כי לא יכולתי לעצור - גליון 134 – הליקון ע"ר, באתר www.helicon.org.il יוני 2022, באתר מאזניים, דו ירחון לספרות של אגודת הסופרים איברים פנימיים, באתר פרדס הוצאה לאור